
Kultura, Kirol eta Turismoko kontseilariaren erantzuna
Contigo-Zurekin talde parlamentarioari atxikitako foru parlamentari Carlos Guzmán Pérez jaunak 11-25/PES-0030 galdera egin du, idatziz, ondare-balio handiko ondasun immatrikulatuei buruz. Bada, Nafarroako Gobernuko Kultura, Kirol eta Turismoko kontseilaria naizen aldetik, honako hau jakinarazten dizut egindako galderari erantzunez:
Aintzat hartuta Kordobako Meskitan izan berri den suteagatik duzun kezka, guk ere baduguna, eta atseginez hartzen dugu hura hedagarria izatea, egindako galderaren aurrekari gisa, adierazten dizugu Nafarroa komunitate aktiboa dela eta parte hartzen duela Kultur Ondarean Arriskua eta Larrialdiak Kudeatzeko Plan Nazionalean; gainera, Larrialdietarako Aholku Batzordean partaidetza aktiboa du, INFONA Planagatik, Nafarroako Foru Komunitateari eragiten dion basoko suteen arriskuaren ohiz kanpoko egoera dela kausa, eta larrialdien aitzineko koordinazio eta jarduerarako Plana ere badugu. Babes zibilarekin koordinatu da sistema eta protokoloetan 1., 2. eta 3. arrisku-eremuak jasotzea.
Elizaren ondareari dagokionez, ondare-balio handiaren terminoa subjektiboa da. Hirigintza- eta ondare-plangintza legez zehaztuta dago babes-mailatan eta zenbait ordenamendu juridikotan. Eliza Katolikoak Nafarroan immatrikulatutako 2.952 ondasunen zerrendan, esteka honetan argitaratutakoan:
(https://www.navarra.es/documents/48192/15129257/Bienes+inmatriculados.pdf/3313a5e7-bfee-6509-9796-e7479fddb251?t=1646209672750) 
tipologiari buruzko zutabean ez da identifikatzen ez emandako hirigintza-babesa, ez ondare-balio subjektibo baten identifikazioa, ezta identifikatzea ahalbidetzen duen filtro zehatzik ere.
Ondasun inbentariatuen erregistrorako sarbide publikorako, Vianako Printzea Erakundea-Kultura Zuzendaritza Nagusiak bi online tresna paratzen ditu herritarren esku:
-Ondasun inbentariatuen erregistroa
https://administracionelectronica.navarra.es/patrimoniocultural.internet/
-Kultur eskubideen foru legea betez Nafarroan KIO deklaratutako ondasun higiezinen mapa
https://visitas.fcpatrimoniodenavarra.com/
Bi baliabideak etengabe berrikusten eta eguneratzen dira, eta aukera ematen dute informazioa kontsultatzeko, hala nola, besteak beste, izena, kokapena, UTM koordenatuak, titulartasuna, KIO gisa deklaratzea, sarbide eta irekiera publikorako araubidea.
Elizak immatrikulatutako herri-ondasunei dagokienez, hau da, Landa Garapeneko eta Ingurumeneko Departamentuak egun ikertzen ari direnei dagokienez, Kulturako Zuzendaritza Nagusiak aipatutako baliabideei lotzen zaie, “ondare-balio handia”ren irizpideak interpretazio subjektiboa baitu oraindik.
Kultu-ordutegitik kanpo sarrera kobratuta bisitatzen ahal diren ondasunei dagokienez, KIO deklaratutako ondasunen maparen bitartez eskura dauden datuek aukera ematen dute sarbide eta irekiera publikorako araubidea zein den. Alabaina, Vianako Printzea Erakundea-Kultura Zuzendaritza Nagusiak ez du eskumenik jarduera horiei aplikatzen zaien araubidea edo tributu-araua zehazteko.
Orobat, azken 25 urteotan kontserbatzeko eta zaharberritzeko esku-hartzeak egiteko finantzaketa publikoa jaso duten ondasunei buruz, Zuzendaritza Nagusiak ere ez du egiten ondare-mailari buruzko balorazio subjektiborik. Finantzatutako esku-hartzeei buruzko informazioa aitzinetik esandako erregistroen bitartez kontsultatzen ahal da.
Hondarrik, elizak immatrikulatutako ondare-balio handia duten ondasunen kudeaketa publikoari buruz Nafarroako Gobernuak izandako balizko lan-ildoei dagokienez, Vianako Printzea Erakundea-Kultura Zuzendaritza Nagusiak ez du eskumenik Nafarroako Gobernuaren izenean solas egiteko. Ondarearen arloan indarrean dauden arauak eta legeak errespetatu, bete eta aplikatzera mugatzen da bere lana.
Hori guztia jakinarazten dizut, Nafarroako Parlamentuko Erregelamenduaren 215. artikuluan xedatzen dena betez.
Iruñean, 2025eko irailaren 22an
Kultura, Kirol eta Turismoko kontseilaria: Rebeca Esnaola Bermejo.
Landa Garapeneko eta Ingurumeneko kontseilariaren erantzuna
Contigo Navarra-Zurekin Nafarroa talde parlamentarioari atxikitako foru parlamentari Carlos Guzmán Pérez jaunak 11-25/PES-00303 idatzizko galdera egin zuen. Bada, Nafarroako Gobernuko Landa Garapeneko eta Ingurumeneko kontseilaria naizen aldetik, honako hau jakinarazten dizut 2. galderari erantzunez, berau baino ez baitagokio Departamentu honen eskumeneko gai bati: 
2. Nafarroako Gobernuak identifikatuta al dauka Eliza Katolikoak Nafarroan immatrikulatutako 300 herri-ondasunen artean (Landa Garapeneko eta Ingurumeneko Departamentua ikertzen ari den horien artean) ondare-balio handiko ondasunik ote dagoen?
Une honetan elizak immatrikulatutako ondasunetako batzuk aztertzen ari dira, hain zuzen ondasunak Nafarroako Udal eta Kontzejuen Federazioaren hitzarmenean ikertzeko atxikita dituzten toki-entitateetakoak. Landa Garapeneko eta Ingurumeneko Departamentua ez da egiten ari ondasunen ondare-balioaren kalkulua, horrek gure eskumenak gainditzen baititu.
Hori guztia jakinarazten dut, Nafarroako Parlamentuko Erregelamenduaren 215. artikulua betez.
Iruñean, 2025eko irailaren 23an
Landa Garapeneko eta Ingurumeneko kontseilaria: José María Aierdi Fernández de Barrena
